Άντονι Ράντολφ

Ο **Άντονι Έργουιν Ράντολφ, Τζ.** (αγγλικά: *Anthony Erwin Randolph, Jr.*) (Βύρτσμπουργκ, 15 Ιουλίου 1989) είναι Αμερικανό-Σλοβένος πρώην επαγγελματίας καλαθοσφαιριστής. Με ύψος 2,11 μέτρα αγωνιζόταν ως πάουερ φόργουορντ. Υπήρξε διεθνής και με την Εθνική Ηνωμένων Πολιτείων, με την οποία πήρε το χάλκινο μετάλλιο στους Παναμερικανικούς Αγώνες του 2015, αλλά και με την Εθνική Σλοβενίας, με την οποία κατέκτησε το χρυσό μετάλλιο στο Ευρωμπάσκετ 2017.

## Σταδιοδρομία
Ο Ράντολφ, γεννήθηκε στη Βύρτσμπουργκ, της Δυτικής Γερμανίας, από Αμερικανούς γονείς, οι οποίοι υπηρετήσουν εκεί στον Αμερικανικό Στρατό. Λίγο αργότερα, αφού γεννήθηκε, η οικογένεια επέστρεψε στις Ηνωμένες Πολιτείες, με τον Ράντολφ να μεγαλώσει στην Πασαντίνα της Καλιφόρνια. Κατόπιν μετακόμισαν στο Ντάλας του Τέξας, με τον Ράντολφ να τελειώνει το Woodrow Wilson High School. Το 2007 ξεκίνησε να φοιτά στο κολέγιο κι εντάχθηκε στην λουϊζιανική LSU Tigers. Ωστόσο, ένα χρόνο αργότερα, παράτησε το κολέγιο και εντάχθηκε στα Draft του 2008, όπου επελέγη στην 14η θέση από τους Γκόλντεν Στέιτ Ουόριορς.

Από το 2008 έως και το 2014, αγωνιζόταν στο NBA. Στους Warrios, παρέμεινε έως και το 2010, όπου μετακινήθηκε στους Νιου Γιορκ Νικς, παραμένοντας εκεί έως και το 2011. Τη σεζόν 2011-12, αγωνίστηκε στους Μινεσότα Τίμπεργουλβς, μεταξύ το 2012 και το 2014, αγωνίστηκε στους Ντένβερ Νάγκετς. Στο ΝΒΑ ο Άντονι Ράντολφ είχε 7.1 πόντους, 4.8 ριμπάουντ, και 0.7 ασίστ κατά μέσο όρο σε 252 αγώνες στην κανονική διάρκεια. 

To 2014, ξεκίνησε κι η ευρωπαϊκή του καριέρα, με τη ρωσική Λοκομοτίβ Κουμπάν, στην οποία παρέμεινε έως και το 2016. Με τη Λοκομοτίβ, το 2014-15, μπήκε στη δεύτερη καλύτερη ομάδα του Eurocup,  ενώ την επόμενη σεζόν έφτασε στην 3η θέση της Ευρωλίγκα με τον ίδιο να ξεχωρίζει και να γίνεται μέλος της δεύτερης καλύτερης πεντάδας της Ευρωλίγκα. 

Στις 15 Ιουλίου 2016 ανακοινώθηκε από την Ρεάλ Μαδρίτης,  Την πρώτη του χρονιά κατακτά το Κύπελλο Ισπανίας με την ομάδα, έχοντας 8.1 πόντους, 4 ριμπάουντ και 1.1 κοψίματα μέσο όρο σε 19.3 λεπτά συμμετοχής στην Ισπανική λίγκα και στις 22 Ιουνίου 2017 ανανεώνει το συμβόλαιό του. Τη σεζόν 2017-18, κατακτά την πρώτη του Ευρωλίγκα νικώντας στον  τελικό την Φενερμπαχτσέ 85-80. Επίσης κατακτά και το πρώτο του Πρωτάθλημα Ισπανίας. Το καλοκαίρι του 2018 και αφού βρέθηκε πολύ κοντά στην αποχώρηση, ο Ράντολφ, ανανέωσε με την ισπανική ομάδα. Τη σεζόν 2018-19, κερδίζει ξανά το Πρωτάθλημα Ισπανίας. Τον Δεκέμβριο του 2019, ανανέωσε για άλλα τρία χρόνια το συμβόλαιο του. Στις 3 Δεκεμβρίου 2019, ανακοινώθηκε η υποψηφιότητά του για την καλύτερη ομάδα της δεκαετίας 2010-2020 στην Ευρωλίγκα, ωστόσο δεν βρέθηκε στην τελική δεκάδα. Ενώ η σεζόν 2019-20, ήταν ίσως η καλύτερη της καριέρας του με 13.7 πόντους, 4.3 ριμπάουντ και 15.1 μονάδες στο σύστημα αξιολόγησης, στις 21 Φεβρουαρίου 2020, ο Άντονι Ράντολφ μετά από τραυματισμό χειρουργήθηκε στον αντίχειρα του αριστερού χεριού. Στις 11 Αυγούστου 2020, ανακοινώθηκε από την Ευρωλίγκα, ότι αποτελεί επίσης μέλος της κορυφαίας δεκάδας (ομάδας) της Ρεάλ Μαδρίτης στη δεκαετία 2010-2020, όντας ένατος στην ψηφοφορία; του κοινού με 59.31%.

Στις 13 Σεπτεμβρίου 2020, κατέκτησε το τρίτο Σούπερ Καπ της καριέρας του. Στις 18 Δεκεμβρίου σε αγώνα κόντρα στον Ολυμπιακό, υπέστη ολική ρήξη του αριστερού αχίλλειου τένοντα, χάνοντας το υπόλοιπο της σεζόν 2020-21. Στις 12 Σεπτεμβρίου 2021, κατέκτησε ξανά το Σούπερ Καπ Ισπανίας, αφού η Ρεάλ κέρδισε στον τελικό την Μπαρτσελόνα 88-83. Στις 13 Ιουνίου 2022 και ενώ δεν είχε αγωνιστεί αρκετά μέσα στη σεζόν υπέστη ρήξη χιαστού, ο δεύτερος πολύ σοβαρός τραυματισμός στην καριέρα του. Στις 19 Ιουνίου 2022, κατέκτησε το Πρωτάθλημα Ισπανίας για τρίτη φορά στην καριέρα του, αφού η Ρεάλ κέρδισε στη σειρά των τελικών την Μπαρτσελόνα με 3-1. Στις 21 Μαΐου 2023, η Ρεάλ νίκησε στον τελικό της Ευρωλίγκα τον Ολυμπιακό 79-78 και έτσι ο ίδιος κατέκτησε την δεύτερη Ευρωλίγκα της καριέρας του. Ο ίδιος στον τελικό είχε 3 πόντους και 2 ριμπάουντ. Συνολικά τη σεζόν 2022-23, είχε κατά μέσο όρο 3 πόντους και 1.2 ριμπάουντ σε 06:05 που αγωνίστηκε σε οκτώ παιχνίδια στην Ευρωλίγκα. Στις 29 Ιουνίου 2023, αποτέλεσε παρελθόν μετά από επτά χρόνια συνεργασίας και 12 τίτλους με την Ρεάλ.

Στις 13 Δεκεμβρίου 2024, αποφάσισε να ρίξει τίτλους τέλους στην καριέρα του σε ηλικία 35 ετών, ανακοινώνοντας την απόσυρσή του από τα παρκέ.

## Εθνική Ομάδα
Ο Ράντολφ αγωνίστηκε αρχικά το 2015, με την Εθνική Ηνωμένων Πολιτείων, με την οποία πήρε το χάλκινο μετάλλιο στους Παναμερκανικούς Αγώνες του 2015.

Το 2017, έγινε μέλος ως νατουραλιζέ της Εθνικής Σλοβενίας με την οποία κατέκτησε το χρυσό μετάλλιο στο Ευρωμπάσκετ 2017.

## Τίτλοι-Διακρίσεις

### Συλλογικοί

#### [[Ρεάλ Μαδρίτης (καλαθοσφαίριση)|Ρεάλ Μαδρίτης]]

* 2x Ευρωλίγκα: (2018, 2023)
* 3x Πρωτάθλημα Ισπανίας: (2018, 2019, 2022)
* 2x Κύπελλα Ισπανίας: (2017, 2020)
* 5x Σούπερ Καπ Ισπανίας: (2018, 2019, 2020, 2021, 2022)

### Ατομικοί

* Δεύτερη Καλύτερη πεντάδα στην Ευρωλίγκα: (2016)
* 5x MVP της αγωνιστικής στην Ευρωλίγκα: (Top 16, 8η αγωνιστική, 2015/16), (4η αγωνιστική πλέι οφ, 2015/16), (28η αγωνιστική, 2016/17), (30η αγωνιστική, 2017/18), (2η αγωνιστική, 2018/19)
* Δεύτερη Καλύτερη πεντάδα στο Γιούροκαπ: (2015)
*Δεύτερη Καλύτερη πεντάδα στο Πρωτάθλημα Ισπανίας: (2017)
*Καλύτερη πεντάδα στην VTB Λίγκα: (2016)

## Παραπομπές


## Εξωτερικοί σύνδεσμοι

*
*Anthony Randolph at acb.com 
*Anthony Randolph at euroleague.net
*Anthony Randolph  at nba.com

Κατηγορία:Αμερικανοί καλαθοσφαιριστές
Κατηγορία:Σλοβένοι καλαθοσφαιριστές
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιριστές Γκόλντεν Στέιτ Ουόριορς
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές Μινεσότα Τίμπεργουλβς
Κατηγορία:Καλαθοσφαιριστές Ντένβερ Νάγκετς
Κατηγορία:Καλαθοσφαιριστές Λοκομοτίβ Κουμπάν
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές Εθνικής Ηνωμένων Πολιτειών Αμερικής
Κατηγορία:Πολιτογραφημένοι καλαθοσφαιριστές
Κατηγορία:Καλαθοσφαιριστές VTB Λίγκα
Κατηγορία:Καλαθοσφαιριστές Ευρωμπάσκετ 2017
Κατηγορία:Παίκτες νικητές Ευρωμπάσκετ
Κατηγορία:Καλαθοσφαιριστές Εθνικής Σλοβενίας